5. Tilkendegivelse af ekspropriationsvilje i boringsnære beskyttelsesområder efter 
Miljøbeskyttelseslovens §24a (Åben)
Tidl. politisk behandling BY, 19.03.24, pkt. 15
Forventet sagsgang
TM-U, ØK, BY
Lovgrundlag
Miljøbeskyttelsesloven
SAGENS INDHOLD
Byrådet skal i denne sag tilkendegive at ville ekspropriere dyrkningsretten i sårbare 
boringsnære beskyttelsesområder (BNBO) efter miljøbeskyttelseslovens § 24 a. De 
sårbare BNBO er udpeget af forvaltningen.
Miljøbeskyttelseslovens § 24 a er trådt i kraft 1. juli 2024. De nye regler forpligter landets kommuner til at 
nedlægge forbud mod erhvervsmæssig pesticidanvendelse i sårbare BNBO, såfremt en frivillig aftale ikke 
er mulig. Den hidtidige hjemmel i miljøbeskyttelseslovens § 24 indeholdt ikke en tidsfrist for kommunernes 
forbud i BNBO. Forbud efter § 24 a skal meddeles senest 31. december 2024 og undtagelsesvist senest 
31. marts 2025.
Det vil i en periode fortsat være muligt for lodsejere og vandværker eller kommune at indgå en frivillig aftale, 
inden kommunen meddeler påbud. For at lodsejer kan anmode Skat om, at den udbetalte erstatning er 
skattefri, kræver det Byrådets tilkendegivelse af ekspropriationsvilje efter miljøbeskyttelseslovens § 24 a.
VURDERING
Byrådet har tidligere tilkendegivet en tilsvarende ekspropriationsvilje efter miljøbeskyttelseslovens § 24. 
Dette skete i forbindelse med vedtagelse af ”Tillæg nr. 3 til Indsatsplan [adresse]” (vedlagt som bilag). Her 
fremgår de berørte arealer samt matrikelliste. De berørte arealer udgør selve BNBO samt tilstødende 
pesticidsårbare arealer.
ØKONOMI
Erstatning til lodsejere finansieres af Vandsamarbejdet. Der kan komme afledte udgifter for [adresse] 
Kommune i forbindelse med eventuelle ekspropriationer. 
INDSTILLING
Direktøren for Teknik og Miljø indstiller til Byrådet:
1.
At tilkendegive at ville ekspropriere dyrkningsretten på arealer i BNBO og tilstødende 
pesticidsårbare arealer efter Miljøbeskyttelseslovens § 24 a, hvis frivillige aftaler ikke er mulige. 
De berørte arealer og matrikeloversigt fremgår af ”Tillæg nr. 3 til Indsatsplan [adresse]”.
BESLUTNING
.
Teknik- og Miljøudvalget, 14. august 2024: 
Fraværende: Ingen
Indstilles godkendt.
[adresse]: EMN-2020-18783
Dok-ID: 3747726
Sagsbehandler: jsje
Teknik- og Miljøudvalget
14. august 2024  18:00
Bilag

Tillæg nr. 3 til Indsatsplan [adresse] (3748906)
